Kėdainių Kauno gatvės kapinės

Kėdainių Kauno gatvės kapinės – Kėdainių miesto (naujosios) kapinės. Jos yra didžiausios mieste – užima 90 000 m² plotą. Yra pietrytinėje miesto pusėje, Kauno gatvėje (kelyje 1906 Aukštutiniai Kaniūkai–Babtai–Labūnava–Kėdainiai ), Nevėžio slėnyje, netoli kairiojo upės kranto. Pėsčiųjų taku per Vaivorykštės tiltą patogiai pasiekiamas miesto centras. Iš pietų supa pušynas. Senesnė dalis – šiaurinė, apsodinta tujomis, kapai daugiausia XX a. vid. Pietinė dalis naujesnė. Yra medinis kryžius tremtinių atminimui. Jis skirtas visiems Kėdainių rajono žmonėms, išvežtiems į Sibirą ir likusiems ten amžinam poilsiui. Atidengtas 1989 m. birželio 14 d., minint Gedulo ir vilties dieną. Kryžiaus pastatymu rūpinosi rajono Tremtinio klubas, lėšų aukojo ir viso rajono žmonės. Paminklą – puošnų kryžių su Kristaus atvaizdu ir dviem angelų skulptūromis iš šonų – sukūrė Vytautas Ulevičius. Po Kristaus kojomis iškaltas įrašas: „Tremtyje žuvusiems lietuviams atminti, kėdainiečiai, 1989.VI.14“ 2010 m. balandžio 10 d. kapinės nuniokotos vandalų, išversta ~250 paminklų. Kapinėse palaidoti Povilas Aksomaitis, signataras Teklė Bružaitė, gydytoja Alvydas Kanapinskas, Laisvės gynėjas, Justinas Kibirkštis, pulkininkas Vytautas Koncevičius, Laisvės gynėjas, Alfredas Kulpa-Kulpavičius, dailininkas, architektas, Danutė Neimontaitė, estrados solistė Irena Parnavienė, pedagogė Justinas Pyliponis, rašytojas Vilhelmina Milašiūtė, gydytoja Darius Nauseda Kitos Kėdainių kapinės Kėdainių miesto seniūnijoje veikiančios kitos kapinės: Daškonių kapinės (plotas – 58 500 m²) Dotnuvos g. kapinės (20 000 m²) Rusų kapinės Lakštingalų g. (6 000 m²) Roščių kaimo kapinės (1 900 m²) Šventoniškio kaimo kapinės (3 000 m²) Lipliūnų kaimo kapinės (1 000 m²) Miesto seniūnijos žinioje yra neveikiančios kapinės: žydų kapinės Lakštingalų ir Kanapinsko gatvėse žydų sušaudymo vieta Daukšių kaime kapinės Daukšos, Draugystės gatvėse bei Daukšių kaime Šaltiniai